महापात्रों का चयन किया, घटयात्रा निकाली
शहर की जैन धर्मशाला में गणधर विधान का आयोजन किया जा रहा है। उपाध्याय मुनिश्री 108 निर्भयसागर महाराज के ससंघ सानिध्य में होने वाले इस पांच दिवसीय आयोजन का शुक्रवार को शुभारंभ किया गया। इसमें प्रथम दिन सुबह के सत्र में उपाध्यायश्री के प्रवचन उपरांत महापात्रों का चयन किया गया। वहीं दोपहर में घटयात्रा उपरांत विधि विधान से ध्वजारोहण कार्यक्रम किया गया। सिंघई मंदिर धर्मशाला से कलशों में जल भरने के उपरांत घटयात्रा पुराना थाने से टॉकीज तिराहा होते हुए घंटाघर पहंची। इसमें सबसे आगे अष्ट कुमारियां सिर पर कलश लेकर चल रही थी। इनके पीछे ध्वजारोहणकर्ता राजेंद्र जैन अटल, सौधर्मइंद्र महेंद्र, यज्ञ नायक राजकुमार पुजारी, महेंद्र, अजय निरमा, कुबेर अरविंद मुंशी सहित अन्य पात्र चल रहे थे। इसके पीछे इंद्राणी बनी महिलाएं सिर पर जल से भरे कलशों को लेकर चल रही थी। घंटाघर से पलंदी मंदिर धगट चौराहा होते हुए घटयात्रा जैन धर्मशाला पहुंची। जहां उपाध्याय मुनिश्री 108 निर्भयसागर महाराज के ससंघ सानिध्य में ध्वजारोहणकर्ता राजेंद्र अटल ने सप|ि पूजन किया। इसके उपरांत ध्वजारोहण की क्रियाओं को संपन्न कराया गया।
बड़ेबाबा के दर्शन करने उमड़ी भीड़:दमोह। सिद्धक्षेत्र कुंडलपुर में आए 400 से अधिक तीर्थयात्रियों का जत्था बड़े बाबा के दर्शन करने पहुंचा। जिन्होंने बड़े बाबा के दर्शन कर विधि-विधान से पूजन किया। सुबह 6 बजे बड़े बाबा के जयकारे लगाते श्रद्धालु पहाड़ी की चल दिए। विभिन्न मंदिरों में विराजमान तीर्थंकर देवों के दर्शन कर बड़ेबाबा के मंदिर पहुंचे। जहां पर भक्तों ने पीतांबर वस्त्र धारण कर पुरुषों ने बड़ेबाबा का अभिषेक किया। मंदिर में भक्तों की भीड़ जमा होने के बाद अभिषेक शांतिधारा की बोलियां लगाई गईं।
जिसमें लोगों ने बढ़-चढ़कर भाग लिया। इसके बाद शांतिधारा का सौभाग्य प्राप्त हुआ।
दमोह। जैन धर्मशाला में मुनिश्री के प्रवचन के दौरान मौजूद महिलाएं।
धर्म - कर्म
hin_Deva hin_Deva hin_Deva hin_Deva mag_Deva awa_Deva